
      PARLAMENTUL  ROMÂNIEI
     CAMERA DEPUTAŢILOR

	Comisia pentru buget, finanţe şi bănci

              Nr. 4c-2/935

	Comisia pentru administraţie publică
şi amenajarea teritoriului
       Nr. 4c-6/321



                                                                                                     Nr. PL-x  329
                                                                            


Bucureşti, 8.11.2017                                                                                                                     
BIROULUI  PERMANENT

AL

CAMEREI  DEPUTAŢILOR


   Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei Guvernului nr.8/2017 pentru modificarea şi completarea Ordonanţei Guvernului nr.29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană " în perioada 2014-2020, trimis Comisiei pentru buget, finanţe şi bănci şi Comisiei pentru administraţie publică şi amenajarea teritoriului cu adresa nr. PL-x 329 din 10 octombrie 2017, Camera Deputaţilor fiind Cameră decizională. 
     În raport cu obiectul şi conţinutul reglementării, proiectul de lege face parte din categoria legilor ordinare.
              
 PREŞEDINTE,                                            PREŞEDINTE,

              
Viorel ŞTEFAN                             
             Ion CĂLIN

Bucureşti, 8.11.2017         
    RAPORT COMUN
asupra proiectului de Lege privind aprobarea Ordonanţei Guvernului nr.8/2017 pentru modificarea şi completarea Ordonanţei Guvernului nr.29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană " 
în perioada 2014-2020


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului au fost sesizate, spre dezbatere pe fond, cu proiectul de Lege privind aprobarea Ordonanţei Guvernului nr.8/2017 pentru modificarea şi completarea Ordonanţei Guvernului nr.29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană " în perioada 2014-2020, trimis cu adresa nr. PL-x 329 din 10 octombrie 2017.


Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în şedinţa din 14 octombrie 2017.


Consiliul Legislativ, prin avizul nr. 620 din 2.08.2017, a avizat favorabil proiectul de lege, cu observaţii şi propuneri.


Proiectul de lege supus dezbaterii are ca obiect de reglementare asigurarea temeiului juridic pentru situaţiile în care România, în calitate de stat membru pe al cărui teritoriu este situat beneficiarul partener, restituie de la bugetul de stat, la bugetul general al Uniunii Europene, sume pentru acoperirea fondurilor europene considerate plătite necuvenit ca urmare a sesizării unor nereguli, altele decât cele constatate prin procesele verbale. Totodată se asigură baza legală pentru dezangajarea, în vederea contractării, a fondurilor europene rămase neutilizate în cadrul anumitor axe prioritare, cu scopul utilizării acestora în cadrul celorlalte axe.


În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat proiectul de Lege în şedinţe separate.


Membrii Comisiei pentru administraţie publică şi amenajarea teritoriului au examinat proiectul de Lege menţionat mai sus şi documentele care îl însoţesc în şedinţa din 24 octombrie 2017. La lucrările comisiei au fost prezenţi 24 deputaţi din totalul de 25 membri.

Raportul Comisiei a fost adoptat cu unanimitate de voturi.


Membrii Comisiei pentru buget, finanţe şi bănci au examinat proiectul de lege menţionat mai sus în şedinţa din 7 noiembrie 2017. La lucrările comisiei au fost prezenţi 23 deputaţi din totalul de 25 de membri.
Raportul Comisiei a fost adoptat cu unanimitate de voturi.



La dezbaterea acestui proiect de lege au participat, în calitate de invitaţi, reprezentanţi ai Ministerului Dezvoltării Regionale, Administraţiei Publice şi Fondurilor Europene.


În urma examinării proiectului de lege şi a opiniilor exprimate, membrii celor două Comisii prezenţi la lucrări au hotărât, cu unanimitate de voturi, să supună spre dezbaterea şi adoptarea plenului Camerei Deputaţilor proiectul de Lege privind aprobarea Ordonanţei Guvernului nr.8/2017 pentru modificarea şi completarea Ordonanţei Guvernului nr.29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană " în perioada 2014-2020, în forma adoptată de Senat.


În raport cu obiectul şi conţinutul său, proiectul de lege face parte din categoria legilor ordinare. 
              
 PREŞEDINTE,                                           PREŞEDINTE, 

                 Viorel ŞTEFAN                                            Ion CĂLIN

         

 SECRETAR,

                         SECRETAR, 


              Marilen-Gabriel PIRTEA


          Angelica FĂDOR 
Intocmit,

Şef serviciu : Giorgiana Ene






Şef Serviciu : Sofica Chelaru
Consilier parlamentar : Florentina Rădoi




              Consultant: Sergiu-Vlad Pahonţu

